सुब्रमण्यम स्वामी

डॉ. सुब्रमण्यन स्वामी अथवा सुब्रमण्यम स्वामी (१५ सप्टेंबर, इ.स. १९३९,चेन्नई - हयात)  एक भारतीय नेता, शिक्षणतज्ज्ञ, प्राध्यापक व एक अर्थशास्त्रज्ञ आहेत. सध्या ते जनता पक्षाचे राष्ट्रीय अध्यक्ष आहेत.

राजकीय कारकीर्द 
सुब्रमण्यम स्वामी ५ वेळा भारतीय लोकसभेत खासदार राहिले आहेत. ते १९९० -९१ या काळात केंद्र सरकारमध्ये कॅबिनेट मंत्री - व्यापार, कायदा व न्याय मंत्री  होते.

शैक्षणिक कार्य 
हार्वर्ड विद्यापीठातून अर्थशास्त्रात डॉक्टरेटची पदवी प्राप्त केल्यानंतर त्यांनी नोबेल पारितोषिक विजेते सायमन कुझनेट्स व पॉल सॅमुएल्सन यांच्या सोबत संशोधन कार्य केले व यांच्या सोबत संयुक्त लेखक रूपात "इंडेक्स नंबर थेअरी" या विषयावर एक नवीन व पथ प्रदर्शक अध्ययन प्रस्तुत केले. ते हार्वर्ड विद्यापीठात सन्माननीय पाहुणे अध्यापक म्हणून जात असत. २०११ मध्ये त्यांनी इस्लामविषयी लिहिलेल्या लेखामुळे त्यांचे अध्यापन बंद करण्यात आले.

सामाजिक लढा व कार्य 
त्यांनी कायम आपल्या तत्त्वांसाठी निर्भयपणे  संघर्ष केला आहे. आणीबाणी दरम्यान ऐतिहासिक साहसी संघर्ष, तिबेट मधील कैलाश-मानसरोवर यात्री मार्ग खुला करण्यासाठी प्रयत्न, भारत - चीन संबंधांत सुधारणा, भारत - इस्रायल  संबंधांत सुधारणा, आर्थिक सुधारणा व हिंदू पुनरुत्थान, इत्यादी काही बाबी त्यांच्या ठळक कार्यांपैकी आहेत. 

२ जी तरंग भ्रष्टाचार उघड करून दोषींवर कारवाई करवण्यात त्यांच्या न्यायालयीन लढाईचा मोठा हात आहे.

संदर्भ

बाह्य दुवे 

Kashmir Hindu Foundation interviews Subramaniam Swamy
Subramaniam Swamy's views on the influence of Hinduism
An article by Dr. Subramanian Swamy on how to face defamation litigation 
Basic Islam for Hindu Dhimmis – Subramanian Swamy
The Assassination of Rajiv Gandhi: unanswered questions and unasked queries
 Video Dr.Subramanian Swamy's Views About Sonia Gandhi & Rahul Gandhi
 All about Subramaniam Swamy
 Rise of Subramaniam Swamy in Tamil Nadu politics

वर्ग : भारतीय अर्थशास्त्रज्ञ 
भारतीय राजकारणी
भारतीय कायदामंत्री